Document ID: 32009R0709

UREDBA KOMISIJE (ES) št. 709/2009
z dne 5. avgusta 2009
o spremembi Uredbe Sveta (ES) št. 43/2009 glede omejitve ulova za norveškega moliča v coni ICES IIIa ter vodah ES con ICES IIa in IV
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 43/2009 z dne 16. januarja 2009 o določitvi ribolovnih možnosti za leto 2009 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti člena 5(5) Uredbe,
ob upoštevanju naslednjega:
(1)
Predhodne omejitve ulova za stalež norveškega moliča v coni ICES IIIa in vodah ES con ICES IIa in IV so določene s Prilogo IA k Uredbi (ES) št. 43/2009.
(2)
V skladu s členom 5(5) navedene uredbe lahko Komisija ponovno prouči omejitve ulova ob upoštevanju znanstvenih podatkov, zbranih v prvi polovici leta 2009.
(3)
Ob upoštevanju podatkov, zbranih v prvi polovici leta 2009, je treba določiti omejitve ulova za norveškega moliča v zadevnih conah.
(4)
Znanstveni, tehnični in gospodarski odbor za ribištvo priporoča, da ulov za leto 2009, ki znaša največ 157 000 ton v coni ICES IIIa ter vodah ES con ICES IIa in IV, upošteva ribolovno smrtnost 0,6 in da omogoča vzdrževanje staleža nad previdnostno omejitvijo.
(5)
Norveški molič je severnomorski stalež, ki se deli z Norveško, vendar z njim trenutno ne upravljata obe pogodbenici skupaj. Ukrepi, predvideni s to uredbo, morajo biti v skladu s posvetovanji z Norveško po določbah potrjenega zapisnika o sklepih pogajanj o ribištvu med Evropsko skupnostjo in Norveško z dne 10. decembra 2008.
(6)
Zato je treba delež Skupnosti celotnega dovoljenega ulova (TAC) norveškega moliča v coni ICES IIIa in vodah ES con ICES IIa in IV določiti na 75 % od 157 000 ton.
(7)
V skladu s členom 5(7) Uredbe (ES) št. 43/2009 lahko Komisija revidira omejitve ulova za stalež mola v coni ICES IIIa, stalež mola v coni ICES IV in vodah ES cone ICES IIa, stalež vahnje v coni ICES IIIa in vodah ES con ICES IIIb, IIIc in IIId ter stalež vahnje v coni ICES IV in vodah ES cone ICES IIa zaradi revizije omejitev ulova za stalež norveškega moliča, s čimer bi se upošteval industrijski prilov navedenih staležev pri ribolovu norveškega moliča. Taka revizija pa bi zmanjšala količino vahenj in mola, ki se iztovarja za prehrano ljudi, in povečala količino, ki se iztovarja za industrijske namene. Zato je priporočljivo, da omejitve ulova za navedene staleže ostanejo nespremenjene, ribolov norveškega moliča pa se ustavi, ko je dosežena trenutna predvidena raven prilova vahenj in mola.
(8)
Ob upoštevanju omejitev ribolova norveškega moliča v navedenih conah ter, ker ni novih napovedi prilova vahnje in mola drugih industrijskih ribolovnih subjektov v navedenih conah, morajo omejitve ulova za staleže mola in vahenj v coni ICES IIIa in vodah ES con ICES IIIb, IIIc in IIId do konca leta 2009 ostati nespremenjene.
(9)
Norveški molič je kratkoživa vrsta. Da se zagotovi nadaljnji ribolov, je nove omejitve ulova treba začeti izvajati čim prej.
(10)
Prilogo IA k Uredbi št. 43/2009 je zato treba ustrezno spremeniti.
(11)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga IA k Uredbi (ES) št. 43/2009 se spremeni v skladu s Prilogo k tej uredbi.
Člen 2
Ta uredba začne veljati na dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. avgusta 2009

Labels: 11
6